Zásahy hliadok MsP v 5. týždni

 V týždni od 1. februára do 7. februára 2021 preverovali hliadky mestskej polície v hlavnom meste 1442 udalostí. Medzi nimi bolo aj 234 takých, ktoré po preverení hliadkami priamo na mieste sa ukázali ako neopodstatnené.

 V piatom bratislavskom okrese, v ktorom je výkon služby momentálne zabezpečovaný v špeciálnom režime, mestskí policajti v sledovanom období zistili 52 prípadov. Aj medzi nimi boli také, ktoré po preverení hliadkami priamo na mieste sa ukázali ako neopodstatnené a takýchto prípadov bolo 25.

 K opodstatneným zisteným a riešeným priestupkom v tomto okrese ale patrili priestupky z oblasti bezpečnosti a plynulosti v cestnej premávke a tých bolo 14. V dvoch prípadoch hliadky mestskej polície spolupracovali s pracovníkmi rýchlej zdravotnej pomoci. Jeden priestupok sa týkal porušenia verejného poriadku a tri čistoty a poriadku na verejných priestranstvách. V jednom prípade hliadka mestskej polície zistila aj porušenie VZN, ktorým sa upravujú niektoré podmienky držania psov a na príslušné úrady bolo nahlásené jedno staré vozidlo.

 Blokovacie zariadenia na nesprávne zaparkovane vozidlá boli založené v deviatich prípadoch a najviac priestupkov v sledovanom týždni sa stalo na Blagoevovej ulici a to päť.